Ameriketako Estatu Batuetako Futbol Federazioa

Ameriketako Estatu Batuetako Futbol Federazioa edo U.S. Soccer (United States Soccer Federation) Estatu Batuetan futbola arautzen duen erakundea da, Chicagon (Illinois) du egoitza. 1913an sortu zen, eta 1914tik FIFAko afiliatua da. Concacafeko kidea da, eta kluben lehiaketen ardura du maila guztietan, baita entrenatzaile eta arbitroen formakuntza, gizonezkoen eta emakumezkoen selekzioak ere.

 Historia 
eskuinera|thumb|200x200px|Egoitza Chicagon, Illinoisen.
Herrialdean futboleko erakunde ofizial nagusia sortu aurretik, ofizialak ez ziren bi futbol administrazio zeuden: American Football Association (1884) eta American Amateur Football Association (1911). Talde amateurrekin eta Estatu Batuetako ipar-ekialdekoekin bilduta zeuden. Hala ere, bi erakunde horiek gatazka ugari izan zituzten, bietako batek herrialdeko lehen futbol elkartea izan nahi zuelako. Ezberdintasunak gainditu ondoren, American Amateur Football Association elkartea ofizialki 1913ko apirilaren 5ean sortu zen, Estatu Batuetako Futbol Elkartearen (United States Football Association) izenpean. Urtebete geroago, 1914an sartu zen FIFAn.Spalding's Official Soccer Football Guide 1914-15, p. 44

1914an sortu zen lehen lehiaketetako bat, Lamar Hunt U.S. Open Cup, garai hartan National Challenge Cup bezala deitua, gaur egun herrialde horretako torneorik zaharrenetarikoa izanik. Lehen txapelduna Brooklyn Field Club taldea izan zen.

1945etik aurrera, United States Soccer Football Association izena hartu zuen, eta 1974ra arte, gaur egungo izena hartu zuen: United States Soccer Federation.

1990eko hamarkadan, Ameriketako Estatu Batuetan 1994ko Munduko Futbol Txapelketa eta 1999ko Emakumezkoen Munduko Futbol Txapelketa jokatu ziren. Gaur egun, herri mailako hainbat txapelketa eta Concacaf eta FIFA mailako torneoak antolatzen ditu.

 Erreferentziak 

 Kanpo estekak 
 Sitio web U.S. Soccer 










Kategoria:Ameriketako Estatu Batuetako futbola
Kategoria:Ameriketako Estatu Batuetako erakundeak